text: Store virksomheder hjælper de små i Varde
  14 september 2016 kl. 16.17
  Erhvervslivet har taget alternative midler i brug for at få mere vækst. 
  Varde Kommunes erhvervsliv består primært af små producenter, der kun sælger til lokalområdet, og det er et problem for væksten i kommunen. Til gengæld vokser virksomheden Flensted med høj fart, og det skal komme de små producenter til gode.
  Flensted og andre store virksomheder i kommunen skal være rollemodel for de små producenter, som skal kunne gøre glæde af den store virksomheds kvalificerede arbejdskraft og erfaringer. Målet er bl.a., at småproducenterne kan komme ind i nogle af landets store kæder og sælge deres produkter.
  Besøg virksomheden
  Programmet Med på job besøger i dag virksomheden og ser nærmere på, hvordan der arbejdes på Flensted – du kan bl.a. se, hvordan en pommes frites bliver til fra kartoffel til færdig pommes frites i posen. Det er kl. 17.30, 19.55 og 22.40 på TV SYD+ eller se det, når det passer dig på www.tvsyd.dk/medpaajob
  
  